b'\n_START_ARTICLE_\nMas Camarena\n_START_SECTION_\nGeografia\n_START_PARAGRAPH_\nMas Camarena es troba a 4 quilometres al sud del nucli urb\xc3\xa0 de B\xc3\xa9tera i a 12 quilometres al nord-est de la ciutat de Val\xc3\xa8ncia. Ocupa una superf\xc3\xadcie d\'uns 755000 metres quadrats aproximadament i t\xc3\xa9 m\xc3\xa9s de 67000 metres quadrats de zones verdes amb parcs i jardins. La urbanitzaci\xc3\xb3 limita amb el terme municipal de Paterna per la zona del Parc Tecnol\xc3\xb2gic de Val\xc3\xa8ncia el qual ja es troba a Paterna._NEWLINE_Els accessos a la urbanitzaci\xc3\xb3 s\xc3\xb3n per l\'A-7 i la CV-35.\n_START_SECTION_\nHist\xc3\xb2ria\n_START_PARAGRAPH_\nDel seu nom es despr\xc3\xa8n que en el passat, aquest territori va ser un mas propietat d\'alg\xc3\xba amb el nom de "Camarena"._NEWLINE_Durant la guerra civil espanyola, les autoritats van fer construir una l\xc3\xadnia defensiva militar amb b\xc3\xbanquers a Mas Camarena. Tot i aix\xc3\xb2, aquestes fortificacions mai van ser finalitzades i mai van ser ocupades per soldats i ara romanen abandonades i en proc\xc3\xa9s de destrucci\xc3\xb3 per inacci\xc3\xb3 de les autoritats. Segons els historiadors, segurament els habitatges de Mas Camarena es troben cimentats sobre aquestes construccions defensives de formig\xc3\xb3 i metall._NEWLINE_Durant els anys 60 comencen a construir-se xalets d\'esplai de gent de la ciutat de Val\xc3\xa8ncia, ja que la zona en aquell temps estava en mig del camp en un ambient sa i verd. \xc3\x89s a finals de la d\xc3\xa8cada dels anys 80 quan s\'inicia una gran promoci\xc3\xb3 d\'habitatges unifamiliars duta a terme per l\'empresa SOCASA (Soto de Camarena Societat An\xc3\xb2nima) la qual transforma Mas Camarena en all\xc3\xb2 que hui coneixem, construint carrers i barris sencers. \xc3\x89s tamb\xc3\xa9 a principis de la d\xc3\xa8cada de 1990 quan es construixen algunes instal\xc2\xb7lacions remarcables de la zona com per exemple el Club Social, l\'edifici multiusos que presideix el giravolt d\'entrada a la urbanitzaci\xc3\xb3, el centre comercial o el col\xc2\xb7legi Mas Camarena, entre d\'altres. Aquesta promoci\xc3\xb3 d\'habitatges va crear un fort impacte demogr\xc3\xa0fic i social al poble de B\xc3\xa9tera que, per posar un exemple, va vore augmentats en les eleccions municipal de 1995 el nombre de regidors a l\'Ajuntament de B\xc3\xa9tera per la forta pujada de poblaci\xc3\xb3._NEWLINE_A principis de la d\xc3\xa8cada de 2010, l\'Associaci\xc3\xb3 de Ve\xc3\xafns i el Partit Mas Camarena van demanar a l\'ajuntament de B\xc3\xa9tera la construcci\xc3\xb3 d\'un centre multiusos municipal amb biblioteca, escoleta o dispensari m\xc3\xa8dic, entre d\'altres. Tot i que en un primer moment l\'ajuntament va accedir (en certa manera per que el Partit Mas Camarena era soci de goven) despr\xc3\xa9s tot va quedar en res. En l\'actualitat, el Partido Mas Camarena, formaci\xc3\xb3 politica d\'estricta obedi\xc3\xa8ncia local  i amb representaci\xc3\xb3 al consistori, va demanar en el ple de l\'Ajuntament la creaci\xc3\xb3 d\'una entitat local menor que comprenguera el territori de Mas Camarena i la urbanitzaci\xc3\xb3 de Torre en Conill amb la intenci\xc3\xb3 de donar aix\xc3\xad m\xc3\xa9s autonomia a aquest n\xc3\xbacli de poblaci\xc3\xb3 allunyat del centre urb\xc3\xa0 de B\xc3\xa9tera. Per la seua banda, l\'Ajuntament de B\xc3\xa9tera, amparat en les lleis i diferents consultes legals fetes per aquesta instituci\xc3\xb3, han determinat que all\xc3\xb2 que demana el PMC \xc3\xa9s del tot imposible.\n_START_SECTION_\nFestes\n_START_PARAGRAPH_\nUna vegada a l\'any, en setembre, es celebren les festes de la urbanitzaci\xc3\xb3 amb activitats al club social.'